Afi hans er tannlæknir , mamma hans er tannlæknir , pabbi hans er tannlæknir og sjálfur er hann nýútskrifaður tannlæknir . Hér eru við að tala um Andra Hrafn Hallsson tuttugu og átta ára tannlæknir og Selfyssing , sem segist elska að vera í vinnunni með foreldrum sínum . Það eru alltaf einhverjir sem óttast að fara til tannlæknis og kvíða mikið fyrir því að setjast í stólinn á meðan aðrir eru sultuslakir og láta tannlækna ekki raska ró sinni . Tannlæknafjölskyldan á Selfossi hjá Tannlæknaþjónustunni er að gera við tennur alla daga hvort sem það er á stofu fjölskyldunnar á Hellu , Reykjavík eða Selfossi . Hallur og Petra hafa starfað lengi sem tannlæknar og pabbi Petru , Sigurður Líndal Viggósson en ekki hefði þeim dottið í hug að þau ættu eftir að vinna með syni sínum , sem er nýútskrifaður tannlæknir 28 ára gamall . „ Það er búið að skóla hann nokkuð vel til hérna . Hann byrjaði á því að sendast , svo er hann búin að skúra , hann hefur verið klinka hjá okkur og núna er hann orðinn tannlæknir , hann virðist valda þessu nokkuð þokkalega “ , segir Hallur Halldórsson , pabbi Andra . En hvað er talað um við eldhúsborðið heima hjá fjölskyldunni ? „ Fyrir hádegi er bara talað um tannstein og eftir hádegi viðgerðir og um kvöldið um önnur mál “ , segir Hallur hlæjandi . „ Hann er að standa sig gríðarlega vel , mjög vel , bæði duglegur að vinna og nær vel til fólks . Það gengur bara mjög vel hjá honum finnst mér “ , segir Petra mamma Andra og bætir við ; „ Já , já , auðvitað gefum við honum góð ráð , við ræðum mikið vinnuna heima og svona en maður reynir auðvitað ekki alltaf að vera að skipta sér af , það væri nú frekar leiðinlegt fyrir hann . “ Andri Hrafn segir starf tannlæknis frábært og skemmtilegt . Vísir / MHH Andri Hrafn útskrifaðist í vor úr tannlæknadeildinni , eini strákurinn úr átta manna hópi . En hvernig finnst honum að vinna hjá foreldrum sínum „ Það er mjög gott , þau eru mjög fús til að leiðbeina manni og gott að leita til þeirra . Ég myndi segja að ég væri heppin að fá að vinna við hliðina á þeim . Mér finnst þetta ótrúlega skemmtilegt starf , þess vegna er ég hérna alla daga því ég elska að vera í vinnunni “ . Það vekur athygli þeirra sem sjá Andra Hrafn þegar hann er í stuttermabol að hann er með stór tattú á sitt hvorum handleggnum . „ Það gerðist nú mest megni áður en ég fór í tannlæknirinn , þá var maður rosa rokkari “ , segir hann brosandi . Annað af húðflúrunum , sem Andri Hrafn er með og vekur alltaf jafn mikla athygli þeirra sem sjá . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .